2017માં વિજય રૂપાણીને ફરી સત્તાના સુકાન સોપ્યા પછી વિજય રૂપાણીને અંદર અને બહારના બે મોર્ચે એક સાથે લડવાનું હતું, કોંગ્રેસ નબળી હોવા છતાં ભાજપનું અસંતુષ્ટ જુથ રૂપાણી સફળ થાય નહીં તેવા સતત પ્રયત્નમાં રહ્યુ છે, અમીત શાહ અને નરેન્દ્ર મોદી માનતા હતા કે સમય વિજય રૂપાણીને શીખવાડી દેશે અને રૂપાણી પ્રતિકુળતાને અનુકુળતામાં ફેરલી નાખશે પણ તેવુ થયુ નહીં, બીજી તરફ ભાજપ તરફ એક પછી એક રાજયોમાં સતા ગુમાવી રહ્યુ છે ત્યારે પોતાના હોમગ્રાઉન્ડ ગુમાવવાનું પાલવે તેમ નથી, હજી ગુજરાતમાં ચુંટણીને ત્રણ વર્ષની વાર છે, આમ છતાં નવા મુખ્યમંત્રીને જો પુરતો સમય મળે નહીં તો તેની પાસે પણ ચમત્કારની અપેક્ષા રાખી શકાય નહીં, પરિણામ સ્વરૂપ જો ફેરફાર કરવો છે તો આ સમય જ યોગ્ય છે જેના કારણે તે દિશામાં માનસીક કવાયત શરૂ થઈ ગઈ છે.